ΚΑΝΟΝΙΣΜΟΣ ( ΕΟΚ ) αριθ . 1792/91 ΤΗΣ ΕΠΙΤΡΟΠΗΣ της 24ης Ιουνίου 1991 για την τροποποίηση του κανονισμού ( ΕΟΚ ) αριθ . 859/89 για τις λεπτομέρειες εφαρμογής των μέτρων παρεμβάσεως στον τομέα του βοείου κρέατος

Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,

Έχοντας υπόψη :

τη συνθήκη για την ίδρυση της Ευρωπαϊκής Οικονομικής Κοινότητας,

τον κανονισμό ( ΕΟΚ ) αριθ . 805/68 του Συμβουλίου της 27ης Ιουνίου 1968 περί κοινής οργανώσεως της αγοράς στον τομέα του βοείου κρέατος ( 1 ), όπως τροποποιήθηκε τελευταία από τον κανονισμό ( ΕΟΚ ) αριθ . 3577/90 ( 2 ), και ιδίως το άρθρο 6 παράγραφος 8,

Εκτιμώντας :

ότι η τελευταία τροποποίηση του καθεστώτος παρεμβάσεως καθιστά αναγκαία την προσαρμογή των λεπτομερειών εφαρμογής που προβλέπονται από τον κανονισμό ( ΕΟΚ ) αριθ. 859/89 της Επιτροπής της 29ης Μαρτίου 1989 για τις λεπτομέρειες εφαρμογής των μέτρων παρεμβάσεως στον τομέα του βοείου κρέατος ( 3 ), όπως τροποποιήθηκε τελευταία από τον κανονισμό ( ΕΟΚ ) αριθ . 920/91 ( 4 )-

ότι, μεταξύ των τροποποιήσεων του καθεστώτος παρεμβάσεως, έχει προβλεφθεί ιδίως να μη γίνονται αποδεκτές σε κανένα από τα δύο προβλεπόμενα καθεστώτα, οι προσφορές που υπερβαίνουν την τιμή της περιφερειακής αγοράς, αυξημένη κατά ποσό που θα καθοριστεί - ότι, συνεπώς, πρέπει να προσαρμοστούν οι λεπτομέρειες αποδοχής των προσφορών - ότι με το ποσό της αυξήσεως που θα καθοριστεί πρέπει να αποφευχθεί οι δαπάνες που επιβαρύνουν τις επιχειρήσεις σφαγής να έχουν αρνητική επίπτωση επί των τιμών που πληρώνονται στους προμηθευτές των ζώων, λαμβάνοντας υπόψη την κατάσταση της κοινοτικής αγοράς βοείου κρέατος -

ότι τα μέτρα που προβλέπονται στον παρόντα κανονισμό είναι σύμφωνα με τη γνώμη της Επιτροπής Διαχείρισης Βοείου Κρέατος,

ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ : Άρθρο 1

Το άρθρο 2 του κανονισμού ( ΕΟΚ ) αριθ . 859/89 τροποποιείται ως εξής :

1 . Στο στοιχείο β ), οι όροι "άρθρο 6 παράγραφοι 2 και 4" αντικαθίστανται από τους όρους "άρθρο 6 παράγραφος 2 ".

2 . Στο στοιχείο γ ), οι όροι "άρθρο 6 παράγραφος 5" αντικαθίσταται από τους όρους "άρθρο 6 παράγραφος 4 ".

3 . Το στοιχείο δ ) συμπληρώνεται με την ακόλουθη φράση :

"οι προαναφερθείσες τιμές αγοράς λαμβάνονται για τις ποιότητες που είναι επιλέξιμες στην παρέμβαση, που μετατρέπονται στην κατηγορία R 3 σύμφωνα με τις διαφορές που προβλέπονται στο παράρτημα IV -"

4 . Το στοιχείο ε ) διαγράφεται .

5 . Στο στοιχείο ζ ), οι όροι "το ποσοστό που αναφέρεται στο άρθρο 6 παράγραφος 5 πρώτη περίπτωση του κανονισμού ( ΕΟΚ ) αριθ . 805/68" αντικαθίσταται από τους όρους "το πρώτο ποσοστό που αναφέρεται στο άρθρο 6 παράγραφος 4 πρώτη περίπτωση του κανονισμού ( ΕΟΚ ) αριθ . 805 /68 ".

6 . Τα στοιχεία ζ ) και η ) καθίστανται ε ) και ζ ) αντίστοιχα . Άρθρο 2

Το άρθρο 12 του κανονισμού ( ΕΟΚ ) αριθ . 859/89 αντικαθίσταται από το ακόλουθο κείμενο :

"Άρθρο 12

1 . Δεν λαμβάνονται υπόψη οι προσφορές που υπερβαίνουν τη μέση τιμή της αγοράς, που διαπιστώνεται σε κράτος μέλος ή σε περιοχή κράτους μέλους για ποιότητα ή ομάδα ποιοτήτων που μετατρέπονται στην κατηγορία R 3 σύμφωνα με τις διαφορές που προβλέπονται στο παράρτημα IV, και προσαυξάνονται κατά ποσό έξι Ecu ανά 100 χιλιόγραμμα βάρους σφαγίου .

2 . Για τους διαγωνισμούς που αναφέρονται στο άρθρο 2 στοιχείο β ), και με την επιφύλαξη της προηγουμένης παραγράφου, απορρίπτεται η προσφορά εάν η προτεινομένη τιμή είναι ανώτερη από τη μέγιστη τιμή που αναφέρεται στο άρθρο 11, που ισχύει για τον εν λόγω διαγωνισμό .

3 . Τα δικαιώματα και οι υποχρεώσεις που προκύπτουν από το διαγωνισμό δεν μεταβιβάζονται ." Άρθρο 3 Ο παρών κανονισμός αρχίζει να ισχύει την ημέρα της δημοσίευσής του στην Επίσημη Εφημερίδα των Ευρωπαϊκών Κοινοτήτων .

Εφαρμόζεται από το δεύτερο διαγωνισμό του Ιουνίου . Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος .

Βρυξέλλες, 24 Ιουνίου 1991 . Για την Επιτροπή

Ray MAC SHARRY

Μέλος της Επιτροπής ( 1 ) ΕΕ αριθ . L 148 της 28 . 6 . 1968, σ . 24 . ( 2 ) ΕΕ αριθ . L 353 της 17 . 12 . 1990, σ . 23 . ( 3 ) ΕΕ αριθ . L 91 της 4 . 4 . 1989, σ . 5 . ( 4 ) ΕΕ αριθ . L 92 της 13 . 4 . 1991, σ . 23 .